Calum Chambers

Calum Chambers (s. 20. tammikuuta 1995 Petersfield, Englanti) on englantilainen jalkapalloilija, joka edustaa Englannin Valioliigan Aston Villaa. Hän on pelipaikaltaan laitapuolustaja.

Chambers siirtyi Arsenaliin heinäkuussa 2014 Southamptonista, jossa pelasi edellisellä kaudella 22 valioliigattelua. Hän oli heti elokuussa 2014 voittamassa FA Community Shieldiä. Hän pelasi neljä ensimmäistä ottelua Arsenalin voittaessa FA Cupin 2015. Kauden 2016–2017 hän pelasi lainasopimuksella Middlesbrough'ssa tehden 24 valioliigaottelussa yhden maalin ja kauden 2018–2019 hän oli lainalla Fulhamissa, jossa viimeisteli 31 Valioliigan ottelussa kaksi maalia. Arsenalissa hän pelasi kaikkiaan 74 valioliigaottelua, joissa teki kolme ja syötti neljä maalia. Mestarien liigassa hän pelasi kahdeksan ja Eurooppa-liigassa 17 ottelua. Tammikuussa 2022 hän siirtyi Aston Villaan, jossa hän on kauden 2022–2023 loppuun mennessä pelannut Valioliigassa 25 ottelua ja tehnyt niissä yhden maalin.

Chambers on pelannut Englannin jalkapallomaajoukkueessa kolme ottelua, kaikki vuonna 2014.

Lähteet 

Englantilaiset jalkapalloilijat
Vuonna 1995 syntyneet
Elävät henkilöt